1343


1343 (MCCCXLIII) a fost un an obișnuit al calendarului iulian, care a început într-o zi de vineri.

Evenimente 

 19 ianuarie: Armistițiul de la Malestroit, încheiat între regii Angliei și Franței, ca urmare a intervenției papei Clement al VI-lea.
19 ianuarie: La moartea regelui Robert "cel Înțelept" al Neapolelui, tronul revine fiicei sale Ioana (ca și comitatul de Provence), al cărei soț, Andrei de Ungaria, solicită împărțirea regatului; intervenția regelui Ungariei și a papei Clement al VI-lea.
 27 ianuarie: Papa Clement al VI-lea lansează bula "Unigenitus"; printre altele, se pun bazele emiterii de indulgențe de către Biserica catolică.
 24 februarie: Înțelegerea de la Poznan, prin care Boguslav al V-lea de Pomerania și frații săi se aliază cu regele Cazimir al III-lea "cel Mare" al Poloniei împotriva cavalerilor teutoni.
 20 martie: Ordonanță care instituie monopolul asupra comerțului cu sare în Franța.
 12 aprilie: Bulă a papei Clement al VI-lea îndreptată împotriva împăratului Ludovic de Bavaria, care este somat să renunțe la titlul imperial.
 23 aprilie: Începe răscoala din "noaptea Sf. Gheorghe" în Estonia; regii Danemarcei sunt nevoiți să cedeze teutonilor teritoriul din nordul Estoniei.
23 aprilie: Regatul Franței achiziționează provincia Dauphine.
 4 mai: Cei patru regi ai Estoniei sunt uciși, ca urmare a incitărilor din partea teutonilor, stabiliți deja în Livonia.
 8 iulie: Tratatul de la Kalisz dintre regele Poloniei și cavalerii teutoni: Kujawia revine regelui Cazimir al III-lea, în schimbul recunoașterii stăpânirii teutonilor asupra Pomeraniei, Gdanskului și a regiunii Chelmno.
 26 iulie: Răscoală populară la Florența; dictatorul Gauthier al VI-lea de Brienne este alungat, la conducerea Republicii fiind numită o seniorie compusă din reprezentanți a 21 de bresle.
 15 august: Regele Magnus al II-lea al Suediei este silit de nobilii norvegieni, adunați la Varberg, să abdice de la tronul Norvegiei, în favoarea fiului său, Haakon al VI-lea.
 1 septembrie: Regele Franței obține eliberarea lui Jean de Montfort.
 25 noiembrie: Un tsunami, provocat de un cutremur, devastează Amalfi, în Italia.

Nedatate 

 Djanibeg, hanul Hoardei de Aur, alungă din nou pe negustorii europeni (genovezi și venețieni) și asediază Caffa.
 Falimentul companiei familiei Peruzzi la Florența, ca urmare a imposibilității recuperării datoriilor de la regele Neapolelui și de la regele Angliei; ascensiunea unor noi companii florentine (Bardi, Acciaiuoli, Bonaccorsi).

Arte, științe, literatură și filozofie 
 3 septembrie: Se înființează Universitatea din Pisa, prin bula In supremae dignitatis, emisă de papa Clement al VI-lea.

Nașteri 

 Andrea di Buonaiuto, pictor italian (d. 1377)
Chokei, împărat al Japoniei (d. 1394)
Geoffrey Chaucer, 57 ani, lingvist, poet, textier, filosof, politician, traducător, astrolog și scriitor englez (d. 1400)
 Giovanni Conversini, umanist și jurist italian (d. 1408)
 Paolo Alboino della Scala, senior al Veronei (d. 1375)
 Tommaso Mocenigo, doge al Veneției (d. 1423)

Decese 

 19 ianuarie: Robert de Anjou (cel Înțelept), 69 ani, rege a Neapolelui și conte de Provence (n. 1276)
 29 mai: Francesco I Manfredi, 82 ani, senior de Faenza (n. 1260)
 22 iunie: Aimon, 51 ani, conte de Savoia (n. 1291)
 2 decembrie: Ademaro Romano, 62 ani, amiral italian (n. 1280)
 15 decembrie: Hasan Kucek, 23 ani, conducător iranian din dinastia chupanidă (n.c. 1319)

Nedatate 
Oldrado da Ponte, 72 ani, jurist italian (n.c. 1270)

Veera Ballala al III-lea, 51 ani, conducător al statului indian Hoysala (n. 1291)

Vezi și 
 Listă de conducători de stat din 1343

1343